Ferdies se speler van die wedstryd was hulle loskakel, Divan Potgieter, wat altyd gevaarlik met die bal in sy hand gelyk het en vorentoe momentum besorg het. Potgieter het ook ‘n groot hand in Ferdies se wendrie gehad toe hy soos ‘n mes deur botter gesny het. Na dié skitterlopie het hy die bal vir die slot, Stephan Bronkhorst, aangegee om oor te duik. Hierdie stukkie spel het Ferdies se hoofafrigter, Funani Mabala, sowel as die ouers en leerders langs die kantlyn luidrigtig laat juig.